Consolidats els guardons que premien el bon ús del valencià en les falles d'Alzira - riberaexpress.es
Inicio Ultima Hora Consolidats els guardons que premien el bon ús del valencià en les...
Consolidats els guardons que premien el bon ús del valencià en les falles d’Alzira
Els IV Premis a l’Ús del Valencià en els Monuments Fallers es consoliden a Alzira
Inscripció oberta fins el 2 de març
L’Ajuntament d’Alzira, a través del Servei Alzireny de Promoció i Ús del Valencià de la Regidoria de Cultura, organitza per tercer any consecutiu els premis per a l’ús del valencià en el món faller, concretament en els cartells dels monuments. L’objectiu d’estos premis té com a finalitat premiar el bon ús, ironia i originalitat del valencià en la crítica en els textos dels cartells dels monuments.
“Una de les aportacions culturals més importants que realitzen les falles és l’ús del valencià en tots els actes, monuments i publicacions. Per aquest motiu, des de l’Ajuntament d’Alzira a través del Serval continuarem recolzant totes les iniciatives a favor de promocionar i normalitzar el valencià en l’àmbit faller i en totes les altres festes de la nostra ciutat”, assegura el regidor de Cultura, Alfred Aranda.
L’import total dels premis que s’atorgaran serà de 1.000 € per als textos dels monuments fallers. Concretament es concediran tres distincions en metàl·lic consistents en els premis següents:
Primer premi: 500 € i banderí acreditatiu
Segon premi: 300 € i banderí acreditatiu
Tercer premi: 200 € i banderí acreditatiu
Hi poden participar les comissions falleres d’Alzira que presenten les sol·licituds fins al dia 2 de març de 2020 en la seu electrònica de l’Ajuntament o per qualsevol altre mitjà que estiga previst en l’article 16 de la Llei 39/2015 d’1 d’octubre, del Procediment Administratiu Comú de les Administracions Públiques, amb una instància en model normalitzat que s’adjunta en l’enllaç següent (instància http://www.alzira.es/contenidos/e_Ajuntament/VALENCIA/VAL_i_001_v_premis_cartells_monuments_fallers.pdf
Caldrà adjuntar a la sol·licitud els textos de les crítiques del monument faller en el termini esmentat en l’apartat anterior.
El jurat estarà format per, l’alcalde, Diego Gómez, o persona en qui delegue, que el presidirà, i en formaran part com a vocals el regidor de Cultura, Alfred Aranda, o persona en qui delegue, el regidor de Festes, Xavi Pérez, o persona en qui delegue, membre designat per la Junta Local Fallera; Pura Santacreu, com a membre del sector educatiu, i el tècnic de Promoció Lingüística, que actuarà com a secretari. El jurat també podrà comptar amb un col·laborador voluntari expert en la matèria.
Els criteris de valoració que es tindran en compte en els textos dels monuments fallers i que s’avaluaran abans de la confecció de l’acta seran els següents:
Artículo anteriorAlzira plantarà també arbres en distints barris de la ciutat
Artículo siguienteParaules velles, paraules noves (35) / Leo Giménez
25 alumnes milloraran les habilitats en l’atenció als menors de 3...
La cantera del club Halterofília Alzira suma cinc medalles en els...